ਸਿਸਰੋ
ਮਾਰਕਸ ਤੁਲੀਅਸ ਸਿਸਰੋ (/ˈsɪsɨroʊ/; ਕਲਾਸੀਕਲ ਲਾਤੀਨੀ: [maːrkʊs tʊlliʊs ˈkɪkɛroː]; ਪੁਰਾਤਨ ਗਰੀਕ: Κικέρων Kikerōn, ਇਸਦੇ ਅੰਗ੍ਰੇਜ਼ੀ ਰੂਪ ਵਿੱਚ ਇਸਨੂੰ ਤੁਲੀ ਕਿਹਾ ਜਾਂਦਾ ਹੈ/ˈtʌli/; 3 ਜਨਵਰੀ 106 ਈ.ਪੂ. – 7 ਦਸੰਬਰ 43 ਈ.ਪੂ.) ਇੱਕ ਰੋਮਨ ਦਾਰਸ਼ਨਿਕ, ਸਿਆਸਤਦਾਨ, ਵਕੀਲ, ਬੁਲਾਰਾ, ਰਾਜਨੀਤਿਕ ਸਿਧਾਂਤਕਾਰ ਅਤੇ ਸੰਵਿਧਾਨਵਾਦੀ ਸੀ। ਉਹ ਰੋਮ ਦੇ ਇੱਕ ਅਮੀਰ ਪਰਿਵਾਰ ਨਾਲ ਸਬੰਧ ਰੱਖਦਾ ਸੀ ਅਤੇ ਉਸਨੂੰ ਰੋਮ ਦਾ ਇੱਕ ਮਹਾਨ ਬੁਲਾਰਾ ਅਤੇ ਵਾਰਤਕਕਾਰ ਸਮਝਿਆ ਜਾਂਦਾ ਹੈ। ਉਸਦਾ ਲਾਤੀਨੀ ਭਾਸ਼ਾ ਤੇ ਪ੍ਰਭਾਵ ਬਹੁਤ ਜਿਆਦਾ ਸੀ। ਇਹ ਮੰਨਿਆ ਜਾਂਦਾ ਹੈ ਕਿ ਉਸਦਾ ਲਾਤੀਨੀ ਭਾਸ਼ਾ ਤੇ ਹੀ ਨਹੀਂ ਬਲਕਿ ਯੂਰਪ ਦੀਆਂ ਭਾਸ਼ਾਵਾਂ ਤੇ 19ਵੀਂ ਸਦੀ ਤੱਕ ਇੰਨਾ ਪ੍ਰਭਾਵ ਸੀ ਕਿ ਆਉਣ ਵਾਲੇ ਸਮੇਂ ਵਿੱਚ ਜੋ ਵੀ ਕੰਮ ਕੀਤਾ ਗਇਆ ਉਹ ਉਸਦੇ ਕੰਮ ਦਾ ਪ੍ਰਤੀਕਰਮ ਸੀ।